Ν. 4673/2020 (ΦΕΚ με Αρ. Φύλλου 52, Τεύχ. Α΄, 11-03-2020)

**Άρθρο 42**

**Ρυθμίσεις θεμάτων Οργανισμών Εγγείων Βελτιώσεων**

1. Μετά την υποπερίπτωση γγ΄ της περίπτωσης α΄ της παραγράφου 2 του άρθρου 46 του ν. 4456/2017 (Α΄ 24) προστίθενται υποπεριπτώσεις δδ΄ και εε΄ ως εξής:

**«δδ) Για την πρόσληψη προσωπικού με σύμβαση εργασίας ιδιωτικού δικαίου αορίστου χρόνου, η τελική έγκριση της υποπερίπτωσης γγ΄ απο­στέλλεται από τον οργανισμό (Γενικό Οργανισμό Εγγείων Βελτιώσεων ή Τοπικό Οργανισμό Εγγείων Βελτιώσεων ή ΑΟΣΑΚ) προς το Ανώτατο Συμβούλιο Επιλογής Προσωπικού (ΑΣΕΠ), μαζί με τα λοιπά απαιτούμενα δικαιολογητικά, για την ολοκλήρωση της διαδικασίας πρόσληψης.**

εε) Για την πρόσληψη προσωπικού με σύμβαση εργασίας ιδιωτικού δι­καίου ορισμένου χρόνου, μετά την τελική έγκριση της υποπερίπτωσης γγ΄ εφαρμόζονται τα προβλεπόμενα στον κανονισμό εσωτερικής υπηρεσίας του κάθε οργανισμού (Γενικού Οργανισμού Εγγείων Βελτιώσεων ή Τοπι­κού Οργανισμού Εγγείων Βελτιώσεων ή ΑΟΣΑΚ) για την ολοκλήρωση της διαδικασίας πρόσληψης.».

2. Από την έναρξη ισχύος του παρόντος άρθρου καταργείται κάθε άλλη διάταξη, γενική ή ειδική, η οποία έρχεται σε αντίθεση ή ρυθμίζει διαφορε­τικά τα θέματα του παρόντος άρθρου.

*βλέπε και δύο επόμενες-πίσω σελίδες →*

**Οι προσλήψεις στο επ’ αορίστου χρόνου προσωπικό των ΟΕΒ, θα γίνονται πλέον μέσω ΑΣΕΠ.**

Επομένως, μετά τις παραπάνω προσθήκες (δδ΄ και εε΄), και όσον αφορά τις προσλήψεις προσωπικού, ο Ν. 4456/2017 καθώς συμπληρώνεται με τον Ν. 4673/2020, ισχύουν τα εξής:

Νόμος 4456/2017, Άρθρο 46, παράγρ. 2, περίπτ. α΄:

2.α) Για την πρόσληψη προσωπικού με σύμβαση εργασίας ιδιωτικού δι­καίου, αορίστου ή ορισμένου χρόνου, στους Οργανισμούς Εγγείων Βελ­τιώσεων (ΟΕΒ) και στον Αρδευτικό Οργανισμό Στυμφαλίας Ασωπού Κο­ρινθίας (ΑΟΣΑΚ), ακολουθείται η εξής διαδικασία:

αα) Το αίτημα πρόσληψης προσωπικού, υπογεγραμμένο από τον Πρόε­δρο του ΔΣ του Οργανισμού, υποβάλλεται στην οικεία Περιφέρεια, συνο­δευόμενο από εισηγητική έκθεση για την αναγκαιότητα πρόσληψης του αιτούμενου προσωπικού.

ββ) Η Περιφέρεια μεριμνά για την έκδοση γνώμης από τον οικείο νο­μικό σύμβουλο σχετικά με την αναγκαιότητα των προσλήψεων, η οποία διαβιβάζεται μαζί με το αίτημα, εντός διμήνου από την ημερομηνία παρα­λαβής τους, στον Συντονιστή της οικείας Αποκεντρωμένης Διοίκησης ή στον Ασκούντα καθήκοντα Γενικού Γραμματέα Αποκεντρωμένης Διοίκη­σης για την τελική έγκριση.

~~γγ) Η τελική έγκριση εκδίδεται από τον Συντονιστή της οικείας Αποκε­ντρωμένης Διοίκησης ή από τον Ασκούντα καθήκοντα Γενικού Γραμμα­τέα Αποκεντρωμένης Διοίκησης, εντός μηνός από την ημερομηνία διαβί­βασης του αιτήματος από την Περιφέρεια.~~

(Η παραπάνω παράγραφος γγ΄ της περίπτ. α΄, της παραγρ. 2, του Ν. 4456/2017 καταργείται με βάση τον Ν. 4673/2020, Άρθρο 42) και αντί αυτής ισχύουν οι εξής δύο υποπεριπτώσεις δδ΄και εε΄:).

**«δδ) Για την πρόσληψη προσωπικού με σύμβαση εργασίας ιδιωτικού δικαίου αορίστου χρόνου, η τελική έγκριση της υποπερίπτωσης γγ΄ απο­στέλλεται από τον οργανισμό (Γενικό Οργανισμό Εγγείων Βελτιώσεων ή Τοπικό Οργανισμό Εγγείων Βελτιώσεων ή ΑΟΣΑΚ) προς το Ανώτατο Συμβούλιο Επιλογής Προσωπικού (ΑΣΕΠ), μαζί με τα λοιπά απαιτούμενα δικαιολογητικά, για την ολοκλήρωση της διαδικασίας πρόσληψης.**

εε) Για την πρόσληψη προσωπικού με σύμβαση εργασίας ιδιωτικού δι­καίου ορισμένου χρόνου, μετά την τελική έγκριση της υποπερίπτωσης γγ΄ εφαρμόζονται τα προβλεπόμενα στον κανονισμό εσωτερικής υπηρεσίας του κάθε οργανισμού (Γενικού Οργανισμού Εγγείων Βελτιώσεων ή Τοπι­κού Οργανισμού Εγγείων Βελτιώσεων ή ΑΟΣΑΚ) για την ολοκλήρωση της διαδικασίας πρόσληψης.».

(Οι τελευταίες υποπεριπτώσεις δδ΄ και εε΄, της περίπτ. α΄, της παραγρ. 2, του Ν. 4456/2017 έχουν προστεθεί με τον Ν. 4673/2020, Άρθρο 42).

2. Από την έναρξη ισχύος του παρόντος άρθρου καταργείται κάθε άλλη διάταξη, γενική ή ειδική, η οποία έρχεται σε αντίθεση ή ρυθμίζει διαφορε­τικά τα θέματα του παρόντος άρθρου.

Επομένως,

το επ’ αορίστου χρόνου προσωπικό προσλαμβάνεται μέσω ΑΣΕΠ, ενώ το εποχιακό μέσω του Εσωτερικού Κανονισμού Λειτουργίας και Κατάστασης Προσωπικού.